Kampala kye kibuga kya Uganda ekikulu. Ekibuga kirimu abantu akakadde kamu mu emitwalo amakumi abiri mu kanaana mu bitaano mu amakumi ana mu bana era kye kisinga obunene mu Yuganda. Kampala erimu ggombolola ttaano era ze zino: Central, Kawempe, Makindye, Nakawa ne Rubaga. Kampala kye kibuga ekikulu ekya Yuganda. Kyatandikira ku busozi musanvu naye ng’olwaleero kigaziye ne kituuka ku busozi obuwerako. Kifugibwa omukulembeze alondebwa obuteerevu nga ekifo kye kiyitibwa "Lord Mayor". Meeya aliko kati ye Ssaalongo Lukwago Elias. Ekibuga kino kirimu ebifo ebiwerako. Ebifo eby'obulambuzi ebisinga bya buwangwa ate nga ebindi bya byafaayo, ssaako amasinzizo ag’enjawulo. Ebimu ku bifo eby'ettutumu mulimu olubiri Lwa Kabaka e Bulange-Mengo, Amasiro g'e Kasubi aga Bassekabaka ba Buganda, Akayanja ka Kabaka awamu n'ebirala. Amasinzizo agamanyiddwa mulimu Lutikko ye Lubaga, Saint Mary's Cathedral, Lutikko y'e Namirembe, Bahai Temple e Kisaasi, Omuzikiti gwa Gaddafi oguli e Kampala Mukadde awamu n’ebirala. Ebifo by'ebyefaayo mu kibuga Kampala mulimu ekkadiyizo ly'ebyafaayo eriri e Kamwokya, Ekijjukizo ky’ameefuga n'ebirala.